**ZMLUVA O DIELO**

**Reštaurovanie vstupných dvojkrídlových kazetových dverí,**

**reštaurovanie súsošia I. a súsošia II.**

**– Oprava Slavína II. etapa**

uzavretá podľa § 536 a nasl. zákona č. 513/1991 Zb. – Obchodného zákonníka v znení neskorších predpisov

(ďalej len ako „**zmluva**“)

medzi zmluvnými stranami:

|  |  |
| --- | --- |
| **OBJEDNÁVATEĽ** | |
| **Obchodné meno:** | **MARIANUM – Pohrebníctvo mesta Bratislavy** |
| **Sídlo:** | Šafárikovo námestie č. 3, 81102 Bratislava-Staré Mesto |
| **Právna forma:** | Príspevková organizácia hlavného mesta Slovenskej republiky Bratislavy |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Československá obchodná banka, a.s. |
| **IBAN:** | SK59 7500 0000 0000 2594 6193 |
| **SWIFT (BIC):** | CEKOSKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ organizácie |
| **Adresa na doručovanie faktúr a iných písomností** | MARIANUM – Pohrebníctvo mesta Bratislavy, Šafárikovo námestie č. 3,  811 02 Bratislava-Staré Mesto |
| **Osoby oprávnené vo veciach:**  **a) zmluvných**  **b) technických a TDI (resp. „technický dozor“)**  **c) kontroly zhotovovania diela**  **d) prevzatia diela** | a) Ing. Robert Kováč, riaditeľ organizácie  b) až d) Ing. Jana Hronská, tel.: 0948 656 785, e-mail: jana.hronska@marianum.sk |

**a**

|  |  |
| --- | --- |
| **ZHOTOVITEĽ** | |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností** |  |
| **Osoby oprávnené vo veciach:**  **a) zmluvných**  **b) technických**  **c) kontroly zhotovovania diela v priebehu realizácie**  **e) odovzdania diela** |  |

(objednávateľ a zhotoviteľ spolu ďalej aj ako „**zmluvné strany**“ alebo samostatne ako „**zmluvná strana**“)

**Úvodné ustanovenia**

1. Objednávateľ uzatvára túto zmluvu s predmetnom plnenia podľa čl. I bodu 2. tejto zmluvy na základe poskytnutia finančného príspevku z rozpočtových prostriedkov Ministerstva vnútra Slovenskej republiky v zmysle zákona č. 130/2005 Z. z. o vojnových hroboch v znení neskorších predpisov vo výške 80 % z ceny diela.
2. Finančný príspevok vo výške 80 % z ceny diela je poskytnutý hlavnému mestu Slovenskej republiky Bratislave a je viazaný výlučne na krytie výdavkov za vykonanie diela podľa čl. I bod 2. tejto zmluvy. Finančný príspevok bude pre tento účel prevedený na základe zmluvy medzi hlavným mestom Slovenskej republiky Bratislavy a objednávateľom z účtu hlavného mesta Slovenskej republiky Bratislava na účet objednávateľa.
3. Finančný príspevok je objednávateľ povinný vrátiť poskytovateľovi - hlavnému mestu Slovenskej republiky Bratislava, resp. Ministerstvu vnútra Slovenskej republika, ak finančný príspevok nepoužije na plnenie podľa čl. I bodu 2. tejto zmluvy do 31.3.2023.
4. Zhotoviteľ berie na vedomie skutočnosť, že ak by nedošlo k poskytnutiu finančného príspevku vo výške 80 % z ceny diela objednávateľovi za účelom jeho použitia na plnenie podľa čl. I bodu 2. tejto zmluvy, objednávateľ by nemal záujem na uzavretí tejto zmluvy so zhotoviteľom a vykonaní diela podľa čl. I bod 2. tejto zmluvy.
5. Zhotoviteľ berie na vedomie, že ak nevykoná dielo riadne a včas podľa termínov dohodnutých v tejto zmluve a toto omeškanie zhotoviteľa bude mať za následok zmarenie možnosti objednávateľa použiť finančný príspevok poskytovateľa do 31.3.2023 a povinnosť tento príspevok vrátiť poskytovateľovi, vznikne objednávateľovi konaním zhotoviteľa škoda vo výške finančného príspevku, ktorý mal objednávateľ povinnosť vrátiť poskytovateľovi.

**Čl. I.**

**PREDMET ZMLUVY a PREDMET DIELA**

1. Predmetom tejto zmluvy je záväzok zhotoviteľa vykonať pre objednávateľa riadne a včas dielo špecifikované v bode 2. tohto článku zmluvy a záväzok objednávateľa vykonané dielo prevziať a zaplatiť zhotoviteľovi cenu za jeho vykonanie.
2. Predmetom diela sú **reštaurátorské práce na nehnuteľnej národnej kultúrnej pamiatke cintoríne s pamätníkom Slavín v Bratislave:**

* spracovanie reštaurátorskej dokumentácie, stupeň: správa z reštaurátorského výskumu a návrh na reštaurovanie prostredníctvom reštaurátorov s príslušnou špecializáciou spracovaná v súlade s § 5 ods. 2 Vyhlášky Ministerstva kultúry SR č. 231/2014 Z. z., ktorou sa mení Vyhláška Ministerstva kultúry SR č. 253/2010 Z. z., ktorou sa vykonáva zákon č. 49/2002 Z. z. o ochrane pamiatkového fondu v znení neskorších predpisov (ďalej aj ako „pamiatkový zákon“), ktorá bude odsúhlasená Krajským pamiatkovým úradom v Bratislave (ďalej aj ako „KPÚ“) podľa § 33 ods. 6 pamiatkového zákona (v zmysle rozhodnutia Krajského pamiatkového úradu v Bratislave č. KPUBA-2022/24060-2/100666/FAN zo dňa 08.12.2022, **ktoré tvorí prílohu č. 2 zmluvy**)
* spracovanie dokumentácie vykonaných reštaurátorských prác v súlade s § 6 Vyhlášky Ministerstva kultúry SR č. 231/2014 Z. z., ktorou sa mení Vyhláška Ministerstva kultúry SR č. 253/2010 Z. z. a odovzdanie dokumentácie KPÚ a objednávateľovi
* reštaurovanie vstupných dvojkrídlových kazetových dverí Pamätníka s bronzovými reliéfmi od Rudolfa Pribiša (číslo v ÚZPF 204/1) v rozsahu predpokladaných prác a v súlade so zámerom a cieľom podľa predloženého zámeru na reštaurovanie: „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022 (ktorý **tvorí prílohu č. 1 zmluvy**)
* reštaurovanie bronzového súsošia I. „Nad hrobom spolubojovníka“ od Tibora Bártfaya (číslo v ÚZPF 204/6) a bronzového súsošia II. „Po boji“ od Jána Kulicha (číslo v ÚZPF 204/7) v rozsahu predpokladaných prác podľa predloženého zámeru na reštaurovanie: „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022 (ktorý **tvorí prílohu č. 1 zmluvy**)

(ďalej ako „**dielo**“).

1. Rozsah a kvalita predmetu diela je ďalej bližšie špecifikovaná v dokumentoch:

* „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022, a ktorý tvorí prílohu č. 1 zmluvy (ktorý **tvorí prílohu č. 1 zmluvy**)
* Rozhodnutie Krajského pamiatkového úradu v Bratislave č. KPUBA-2022/24060-2/100666/FAN zo dňa 08.12.2022 (ktorý **tvorí prílohu č. 2 zmluvy**)
* Výkaz výmer – ponukový rozpočet (ktorý **tvorí prílohu č. 3 zmluvy**)
* Výzva na predloženie ponúk zo dňa xxx – názov zákazky: Reštaurovanie vstupných dvojkrídlových kazetových dverí, reštaurovanie súsošia I. a súsošia II. – Oprava Slavína II. etapa (ktorá **tvorí prílohu č. 4 zmluvy**)
* Správa z reštaurátorského výskumu a návrh na reštaurovanie prostredníctvom reštaurátorov s príslušnou špecializáciou spracovaná v súlade s § 5 ods. 2 Vyhlášky Ministerstva kultúry SR č. 231/2014 Z. z.. odsúhlasená KPÚ BA rozhodnutím podľa § 33 ods. 6 pamiatkového zákona (**prílohou zmluvy sa stáva až po jej spracovaní v zmysle bodu 2 tohto článku zmluvy**).

1. Zhotoviteľ sa zaväzuje vykonať pre objednávateľa dielo na svoje náklady a na svoje nebezpečenstvo podľa podmienok dohodnutých v tejto zmluve a v súlade s dokumentáciou špecifikovanou v bode 3. tohto článku zmluvy a dielo riadne ukončiť a včas odovzdať objednávateľovi. Objednávateľ sa zaväzuje dielo zhotovené v súlade s touto zmluvou prevziať a zaplatiť zhotoviteľovi cenu podľa platobných podmienok dohodnutých v tejto zmluve.
2. Zhotoviteľ je povinný realizovať dielo v súlade so špecifickými podmienkami platných a účinných právnych predpisov, a to najmä, ale nie výlučne, v súlade so zákonom č. 49/2002 Z. z. o ochrane pamiatkového fondu, zákonom č. NR SR č. 200/1994 Z. z. o komore reštaurátorov a o výkone reštaurátorskej činnosti jej členov, Vyhláškou Ministerstva kultúry SR č. 231/2014 Z. z., zákonom č. 50/1976 Zb. o územnom plánovaní a stavebnom poriadku (stavebný zákon), zákonom č. 124/2006 Z. z. o bezpečnosti a ochrane zdravia pri práci a o zmene doplnení niektorých zákonov, vyhláškou MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich, nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko, vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona, vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu, zákonom č. 543/2002 Z. z. o ochrane prírody a krajiny a zákonom č. 254/1998 Z. z. o verejných prácach.
3. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na realizáciu diela a že disponuje takými kapacitami a odbornými znalosťami, ktoré sú na zhotovenie diela potrebné.
4. Zhotoviteľ sa zaväzuje pri realizácii diela dodržiavať príslušné predpisy BOZP a pri odborných prácach pracovať s pracovníkmi, ktorí majú na tieto úkony potrebnú odbornú spôsobilosť a kvalifikáciu. **Prílohu č. 5 tejto zmluvy tvorí doklad o odbornej spôsobilosti** príslušného pracovníka podľa § 33 ods. 7 zákona č. 49/2002 Z. z. o ochrane pamiatkového fondu a podľa § 5 ods. 2 písm. a) až d) zákona č. 200/1994 o Komore reštaurátorov a o výkone reštaurátorskej činnosti jej členov s príslušnou špecializáciou
5. S12: Reštaurovanie kovových plastík a kovových prvkov v interiéroch a exteriéroch objektov historickej architektúry
6. S8: Reštaurovanie kamenných architektonických článkov,
7. S6: Reštaurovanie kamenných polychrómovaných sôch, kamenných architektonických článkov, muriva a nadväzujúcich omietok v interiéroch a exteriéroch objektov historickej architektúry.
8. V prípade nepredvídateľných okolností týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
9. Zhotoviteľ si na vlastné náklady zabezpečí v prípade potreby: geodetické práce (pred realizáciou a po realizácii diela), koordinátora dokumentácie, koordinátora bezpečnosti, povolenie na záber verejného priestranstva, prípadne rozkopávkové povolenie a dočasné dopravné značenie.
10. Zhotoviteľ sa počas vykonávania diela zaväzuje udržiavať čistotu a poriadok miestnych komunikácií v okolí miesta plnenia. Prípadné pokuty za znečistenie týchto plôch znáša zhotoviteľ.
11. Podkladom na uzavretie tejto zmluvy sú:

* podklady špecifikované v bode 3. tohto článku zmluvy
* vyhlásenie o subdodávateľoch (tvorí **prílohu č. 6 zmluvy**)
* Poistenie zodpovednosti zhotoviteľa za škodu spôsobenú objednávateľom pri vykonávaní diela (kópia) (tvorí **prílohu č. 7 zmluvy**).

**Čl. II.**

**KVALITA DIELA**

1. Dielo musí byť zhotovené v súlade s touto zmluvou a prílohami zmluvy a nesmie mať žiadne vady a nedostatky brániace jeho riadnemu užívaniu. Každú zmenu oproti alebo nad rámec dotknutého rozhodnutia Krajského pamiatkového úradu Bratislava je nutné prerokovať a schváliť prostredníctvom Krajského pamiatkového úradu Bratislava.
2. Zhotoviteľ sa zaväzuje odovzdať dielo v celku a v lehotách a spôsobom uvedeným v článku IV. tejto zmluvy, ak sa zmluvné strany písomne nedohodnú na odovzdaní a prevzatí diela inak.
3. Zhotoviteľ sa zaväzuje vykonať dielo v rozsahu, kvalite a v súlade s podmienkami uvedenými v podkladoch, ktoré sú špecifikované v bode 3. článku I. zmluvy ako aj v súlade s podmienkami, povoleniami, rozhodnutiami príslušného stavebného úradu a inými orgánmi štátnej správy alebo samosprávy po uzavretí tejto zmluvy.
4. Zhotoviteľ sa zaväzuje vykonať dielo vo vlastnom mene a  na vlastnú zodpovednosť. Zhotoviteľ je povinný zhotoviť dielo tak, aby dielo vyhovovalo všetkým príslušným technickým normám a predpisom.
5. Zhotoviteľ potvrdzuje, že sa v plnom rozsahu oboznámil s rozsahom, povahou a kvalitou predmetu diela, so všetkými podkladmi, ktoré tvoria prílohu tejto zmluvy a vyhlasuje ich za správne a úplné. Zhotoviteľovi sú známe všetky technické, kvalitatívne a iné podmienky potrebné k zhotoveniu diela.
6. Zhotoviteľ je povinný dokladovať kvalitu vykonaných prác od začiatku až po ukončenie a odovzdanie diela týmito dokumentmi:
7. správou o vykonaní prác a opisom vykonaných zmien a odchýlok od príslušnej dokumentácie
8. kvality použitých materiálov a technológií
9. záručné listy použitých výrobkov od ich  výrobcov
10. dokladmi o preukázaní zhody, vyhláseniami o zhode, atestmi, certifikátmi použitých a zabudovaných výrobkov na zhotovenom diele
11. zápisom o odstránení vád a nedorobkov zistených v odovzdávacom - preberacom konaní medzi zhotoviteľom a objednávateľom
12. preberacím protokolom o odovzdaní a prevzatí diela

o/ koncept konečnej faktúry na odsúhlasenie.

**V opačnom prípade má dielo vady**.

**Čl. III.**

**CENA DIELA**

1. Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách vo výške **xxx** eur bez DPH, slovom **xxx** bez DPH (v zmysle článku III. bodu 2. zmluvy). V cene nie je zahnutá daň z pridanej hodnoty (DPH), ktorá bude účtovaná v zmysle zákona č. 222/2004 Z. z. o dani z pridanej hodnoty.
2. Cena diela:

|  |  |  |  |
| --- | --- | --- | --- |
|  | **Cena bez DPH eur** | **DPH (20 %)**  **eur** | **Cena spolu s DPH**  **eur** |
| Spracovanie reštaurátorskej dokumentácie, stupeň: správa z reštaurátorského výskumu a návrh na reštaurovanie prostredníctvom reštaurátorov s príslušnou špecializáciou spracovaná v súlade s § 5 ods. 2 Vyhlášky Ministerstva kultúry SR č. 231/2014 Z. z a schválená KPÚ BA a spracovanie dokumentácie vykonaných reštaurátorských prác |  |  |  |
| Reštaurovanie vstupných dvojkrídlových kazetových dverí Pamätníka s bronzovými reliéfmi od Rudolfa Pribiša (číslo v ÚZPF 204/1) |  |  |  |
| Reštaurovanie bronzového súsošia I. „Nad hrobom spolubojovníka“ od Tibora Bártfaya (číslo v ÚZPF 204/6) a bronzového súsošia II. „Po boji“ od Jána Kulicha (číslo v ÚZPF 204/7) |  |  |  |
| **Cena celkom** | **xxx** | **xxx** | **xxx** |

(ďalej ako **„cena diela“**)

1. Podrobná špecifikácia ceny diela s vymedzením podmienok je uvedená v prílohe č. 3 tejto zmluvy -Výkaz výmer - rozpočet diela.
2. Objednávateľ neposkytne zhotoviteľovi žiadne zálohové ani preddavkové platby.
3. Cena diela zahŕňa všetky práce a dodávky, odborné posudky, revízie, vyjadrenia, skúšky, rozhodnutia a povolenia príslušných orgánom a ďalšie súvisiace práce a činnosti, ako aj spotrebný materiál a náhradné diely, ktorých použitie je potrebné na riadne vykonanie diela a včasné odovzdanie a prevzatie objednávateľom.
4. Cena diela kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:
5. splnenie technicko-kvalitatívnych parametrov uvedených v:
   * platných technických normách a predpisoch
   * podkladoch špecifikovaných v bode 3 článku I. zmluvy
6. splnenie podmienok realizácie diela:
   * vykonanie kontrolných a preukazných skúšok materiálov, prvkov, strojov, zariadení a konštrukcií,
   * úhrada spotrebovaných energií počas realizácie diela,
   * úhrada vodného a stočného v priebehu vykonávania diela,
   * náklady na odvoz a poplatky za uloženie prebytočného výkopu a stavebného odpadu
   * náklady na odvoz prebytočného materiálu,
   * náklady na zriadenie a používanie telefónu, internetu pre potreby vykonávania diela,
   * náklady súvisiace s bezpečnosťou a ochranou zdravia pri práci počas vykonávania diela,
   * náklady na zaistenie bezpečnosti technických zariadení počas vykonávania diela,
   * náklady vynaložené na požiarnu ochranu v priebehu vykonávania diela,
   * poistenie diela (vrátane poistenia zhotoviteľa za škody spôsobené činnosťou zhotoviteľa objednávateľovi a tretím osobám),
   * colné a dovozné poplatky,
   * náklady na vlastnú vodorovnú a zvislú dopravu,
   * náklady spojené s obmedzeným priestorom staveniska,
   * náklady na zabezpečenie vykonávania prác v neobvyklých podmienkach a v nepriaznivom počasí,
   * náklady na vypracovanie plánu organizácie diela, náklady na zariadenie, prevádzku, údržbu a vypratanie staveniska, náklady na práce, dodávky a činnosti týkajúce sa plánu organizácie diela,
   * náklady na udržiavanie čistoty a poriadku na stavenisku a v jeho bezprostrednom okolí,
   * náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci,
   * ostatné náklady súvisiace s realizáciou diela (napr. geodetické predrealizačné vytýčenie hraníc pozemkov, parciel, stavieb, inžinierskych sietí, porealizačné geodetické zameranie skutočného stavu, vytvorenie dočasných prístreškov na vstup do objektu, zabratie verejného priestranstva, rozkopávkové povolenia, zabezpečenie dočasných dopravných značiek, a pod.).
7. Zhotoviteľ sa nemôže dovolávať a uplatňovať nároky na zvýšenie ceny diela v prípadoch:
8. vlastných chýb,
9. konania v rozpore s príslušnou dokumentáciou a podkladmi špecifikovanými v čl. I bode 3 zmluvy,
10. nedostatkov riadenia a koordinácie činností pri príprave a realizácii diela,
11. zvýšenia cien dodávok a prác potrebných pre vykonanie diela,
12. zvýšenia cien energií a cien PHM potrebných pre vykonanie diela.
13. Ako podklad pre ocenenie diela, z ktorého vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené podklady špecifikované v článku I. bode 3 tejto zmluvy.
14. Bez písomného súhlasu, resp. rozhodnutia Krajského pamiatkového úradu Bratislava nie je možné na vykonanie diela použiť iné postupy, materiály a zariadenia ako tie, ktoré boli pôvodne schválené KPÚ. Zhotoviteľ zodpovedá za to, že pri realizácii diela nepoužije materiál, o ktorom je v čase jeho zabudovania známe, že je škodlivý, je po záručnej dobe alebo vykazuje iné vady a nedostatky.

**Čl. IV.**

**ČAS a MIESTO PLNENIA**

1. Zhotoviteľ sa zaväzuje zhotoviť dielo v súlade s termínmi stanovenými vo výzve na predkladanie ponúk a touto zmluvou:

* odovzdanie a prevzatie miesta plnenia: **do piatich (5) pracovných dní odo dňa účinnosti zmluvy**
* spracovanie reštaurátorskej dokumentácie - správa z reštaurátorského výskumu a návrh na reštaurovanie vrátanie schválenia dokumentácie zo strany KPÚ: **najneskôr do 31.01.2023**
* vykonanie diala v celom rozsahu vrátane jeho riadneho odovzdania objednávateľovi podľa článku VII. tejto zmluvy a spracovania dokumentácie vykonaných reštaurátorských prác a odovzdania dokumentácie v zákonnej lehote objednávateľovi a KPÚ: **najneskôr do 13.03.2023**.

1. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje riadnemu vykonávaniu diela a riadnemu a včasnému odovzdaniu diela.
2. Miestom plnenia je národná kultúrna pamiatka Cintorín s pamätníkom Slavín, ktorý sa nachádza na ulici Na Slavíne v Bratislave, na pozemkoch CKN parc. č.: 2925/1-3, k.ú.: Staré Mesto, evidovaných na LV č. 1656 vedenom Okresným úradom Bratislava, katastrálnym odborom, pre okres: Bratislava 1, obec: BA – Staré Mesto, k.ú. Staré Mesto (ďalej ako „miesto plnenia“).
3. Dodržanie termínov podľa bodu 1. tohto článku zmluvy je podmienené riadnym a včasným spolupôsobením objednávateľa dohodnutým v tejto zmluve. Ak objednávateľ poruší svoju povinnosť spolupôsobiť riadne a včas a z toho dôvodu bude nevyhnutné prerušiť vykonávanie diela, lehota na vykonanie diela sa predlžuje o dobu prerušenia vykonávania diela. Dobu prerušenia vykonávania diela potvrdí zástupca objednávateľa uvedený v záhlaví tejto zmluvy ako osoba oprávnená konať vo veciach technických a kontroly zhotovovania diela.
4. Ak je zhotoviteľ v omeškaní so svojou povinnosťou dodržať termíny bodu 1. tohto článku zmluvy má objednávateľ nárok na zaplatenie zmluvnej pokuty (podľa článku IX. bod 1. zmluvy) ako aj nárok na náhradu škody, ktorá objednávateľovi omeškaním zhotoviteľa vznikla, pričom zmluva zostáva v platnosti. Objednávateľ poskytne zhotoviteľovi dodatočnú lehotu na splnenie povinnosti, ktorá však nemá vplyv na povinnosť zhotoviteľa zaplatiť zmluvnú pokutu a náhradu škody, ktorá objednávateľovi vznikla v dôsledku omeškania zhotoviteľa s plnením povinnosti podľa termínov podľa bodu 1. tohto článku zmluvy. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť ako pre podstatné porušenie zmluvnej povinnosti. Odstúpením od zmluvy nie je dotknutý nárok objednávateľa na náhradu škody, ktorá objednávateľovi vznikla v súvislosti s omeškaním zhotoviteľa.

**Čl. V.**

**PLATOBNÉ PODMIENKY**

1. Zhotoviteľ vystaví raz mesačne súpis vykonaných prác a dodávok, ktoré ocení podľa položiek uvedených vo výkaze výmer - rozpočet, ktorý tvorí prílohu č. 3 zmluvy. K súpisu vykonaných prác a dodávok sa vyjadrí do piatich (5) pracovných dní od jeho doručenia zástupca objednávateľa. Ak má súpis vykonaných prác a dodávok vady, zástupca objednávateľa ho vráti zhotoviteľovi bez zbytočného odkladu na prepracovanie. Na základe objednávateľom písomne potvrdeného súpisu vykonaných prác a dodávok a ich ocenenia je zhotoviteľ oprávnený vystaviť čiastkovú faktúru. Zhotoviteľ je oprávnený vystaviť čiastkovú faktúru aj po riadnom vykonaní a odovzdaní časti diela (na základe preberacieho a odovzdávacieho protokolu v súlade s článkom VII. zmluvy), ktorou sa rozumie:

* časť diela - spracovanie reštaurátorskej dokumentácie, stupeň: správa z reštaurátorského výskumu a návrh na reštaurovanie
* časť diela - spracovanie dokumentácie vykonaných reštaurátorských prác v súlade s § 6 Vyhlášky Ministerstva kultúry SR č. 231/2014 Z. z., ktorou sa mení Vyhláška Ministerstva kultúry SR č. 253/2010 Z. z. a odovzdanie dokumentácie KPÚ a objednávateľovi
* časť diela - reštaurovanie vstupných dvojkrídlových kazetových dverí Pamätníka s bronzovými reliéfmi od Rudolfa Pribiša (číslo v ÚZPF 204/1) v rozsahu predpokladaných prác a v súlade so zámerom a cieľom podľa predloženého zámeru na reštaurovanie: „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022 (ktorý tvorí prílohu č. 1 zmluvy)
* časť diela - reštaurovanie bronzového súsošia I. „Nad hrobom spolubojovníka“ od Tibora Bártfaya (číslo v ÚZPF 204/6)
* časť diela - reštaurovanie bronzového súsošia II. „Po boji“ od Jána Kulicha (číslo v ÚZPF 204/7) v rozsahu predpokladaných prác podľa predloženého zámeru na reštaurovanie: „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022 (ktorý tvorí prílohu č. 1 zmluvy).

1. Objednávateľ si podpisom tejto zmluvy uplatňuje zádržné vo výške 10 % z každej fakturovanej sumy čiastkovej faktúry, ktoré objednávateľ zadrží až do riadneho ukončenia a odovzdania diela na základe odovzdávacieho a preberacieho protokolu. Zhotoviteľ je povinný zohľadniť zádržné v dohodnutej výške v každej vystavenej faktúre (uvedením sumy zádržného). Zádržné bude zhotoviteľovi zaplatené na základe konečnej faktúry vystavenej zhotoviteľom po odovzdaní diela bez vád a nedorobkov a prevzatí diela objednávateľom na základe odovzdávacieho a preberacieho protokolu, resp. po odstránení prípadných vád a nedorobkov.
2. Každá faktúra je splatná do tridsiatich (30) kalendárnych dní od jej doručenia objednávateľovi. Ak má doručená faktúra vecné a formálne nedostatky a nespĺňa náležitosti daňového dokladu alebo náležitosti určené všeobecne záväzným právnym predpisom alebo náležitosti dohodnuté v tejto zmluve, objednávateľ má právo faktúru vrátiť zhotoviteľovi na prepracovanie do lehoty splatnosti faktúry. V takomto prípade prestane platiť pôvodná lehota splatnosti a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.
3. Objednávateľ uhradí faktúru bezhotovostným prevodom fakturovanej sumy na bankový účet zhotoviteľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty zadá príkaz na jej úhradu svojmu peňažnému ústavu.
4. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných prác, písomne potvrdených technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené práce, výkony a dodávky.
5. Vystavené faktúry sa doručujú prostredníctvom poštovej prepravy doporučene na adresu pre doručovanie faktúr uvedenú v záhlaví tejto zmluvy alebo prostredníctvom osobného odovzdania s písomným potvrdením o odovzdaní a prevzatí faktúry osobami oprávnenými vo veciach kontroly zhotovovania diela/ technických v zmysle záhlavia tejto zmluvy.
6. Faktúra musí obsahovať tieto údaje:
7. meno a priezvisko zdaniteľnej osoby alebo názov zdaniteľnej osoby, adresu jej sídla, miesta podnikania, prevádzkarne, bydliska alebo adresu miesta, kde sa obvykle zdržiava a jej identifikačné číslo pre daň, pod ktorým tovar alebo službu dodala,
8. názov príjemcu tovaru alebo služieb, adresu jeho sídla/ prevádzkarne a jeho identifikačné číslo pre daň, pod ktorým mu bol dodaný tovar alebo pod ktorým mu bola dodaná služba,
9. označenie diela,
10. označenie a číslo zmluvy,
11. poradové číslo faktúry,
12. ustanovenie zmluvy, ktoré oprávňuje fakturovať,
13. deň zdaniteľného plnenia,
14. deň vystavenia faktúry, deň odoslania a deň splatnosti faktúry,
15. označenie peňažného ústavu a číslo účtu v tvare IBAN, na ktorý sa má platiť,
16. fakturovaná základná suma bez DPH, suma DPH (20%) a celková fakturovaná suma v eurách,
17. rozpis už fakturovaných čiastok,
18. sumu zádržného,
19. pečiatka a podpis oprávnenej osoby.
20. Objednávateľ si vyhradzuje právo:
    1. odúčtovať (započítať) z fakturácie zmluvné pokuty, ktoré mu voči zhotoviteľovi vzniknú porušením podmienok tejto zmluvy,
    2. znížiť úhradu faktúry o zádržné, ak bolo dohodnuté,
    3. neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov,
    4. odpočítať náklady za energie a vodu, ak stav odberu bol zmluvnými stranami vykonaný odpočtom z podružného merača zapísaným a potvrdeným oboma zmluvnými stranami.
21. Adresa objednávateľa pre doručovanie faktúr je uvedená v záhlaví tejto zmluvy.
22. Ak je zhotoviteľ v omeškaní s platbami svojim subdodávateľom alebo dodávateľom služieb dlhšie než dvadsaťosem (28) kalendárnych dní oproti uzatvoreným zmluvám, objednávateľ má právo uhradiť tieto platby priamo subdodávateľom alebo dodávateľom zhotoviteľa. Uhradené čiastky odpočíta od svojich záväzkov voči zhotoviteľovi. Objednávateľ je povinný priamu úhradu platieb subdodávateľom alebo dodávateľom služieb oznámiť vopred písomne zhotoviteľovi.

**Čl. VI.**

**PODMIENKY ZHOTOVENIA DIELA**

1. **Odovzdanie miesta plnenia**
   1. Zhotoviteľ vykoná dielo na svoje vlastné náklady a na vlastné nebezpečenstvo.
   2. Objednávateľ protokolárne odovzdá zhotoviteľovi miesto plnenia a zhotoviteľ preberie od objednávateľa miesto plnenia v lehote podľa článku IV. bod 1. zmluvy.
   3. Zhotoviteľ je povinný miesto plnenia prevziať najneskôr do piatich (5) pracovných dní od účinnosti tejto zmluvy. Túto skutočnosť zaznamenajú zmluvné strany zápisom v  protokole o odovzdaní a prevzatí miesta plnenia.
   4. Zhotoviteľ je povinný viesť reštaurátorský denník, ak o jeho vedení rozhodol krajský pamiatkový úrad. Reštaurátorský denník obsahuje záznamy o priebehu reštaurovania z hľadiska postupnosti jednotlivých zásahov a úkonov, ako aj záznamy o dodržiavaní technologického postupu a o skutočných klimatických podmienkach.
   5. Ak zhotoviteľ poruší svoju povinnosť prevziať miesto plnenia aj v dodatočnej lehote poskytnutej mu objednávateľom, má objednávateľ právo od zmluvy odstúpiť ako pre podstatné porušenie zmluvnej povinnosti. Zhotoviteľ zodpovedá objednávateľovi za škodu, ktorá objednávateľovi vznikla neprevzatím staveniska v dohodnutej lehote.
   6. Ku dňu započatia prác zhotoviteľ určí preverený a so správcom médií odsúhlasený bod napojenia  pre odber elektrickej energie, vody, plynu, prípadne tepla pre potreby vykonania diela.
   7. Ak bude zhotoviteľ odoberať pri prácach na stavbe energie a vodu objednávateľa, je povinný v deň prevzatia miesta plnenia zabezpečiť a namontovať na vlastné náklady podružné meracie zariadenia odberu energií a vody. Po zhotovení diela zmluvné strany spoločne odpíšu stav spotreby energií a vody z podružného merača a stav potvrdia svojím podpisom.
   8. Zhotoviteľ je povinný zaplatiť náklady spojené s odberom energií a vody v zmysle odpísaného a potvrdeného stavu z podružného merača najneskôr do pätnástich (15) kalendárnych dní od doručenia faktúry objednávateľom. Objednávateľ je oprávnený jednostranne započítať na úhradu za cenu diela vyúčtovanie nákladov za odber energií a vody v zmysle odpísaného a potvrdeného stavu.
   9. Odmietnutie prevzatia miesta plnenia zhotoviteľom z dôvodu, za ktorý nezodpovedá objednávateľ, sa považuje za podstatné porušenie tejto zmluvy. Zhotoviteľ zodpovedá objednávateľovi za škodu, ktorá objednávateľovi vznikla neprevzatím staveniska v dohodnutej lehote.
   10. Na miesto plnenia môžu vstupovať iba poverení zamestnanci objednávateľa alebo zhotoviteľa, príp. nimi poverené tretie osoby.
   11. Ak budú prácami dotknuté inžinierske siete, v prípade činností v blízkosti jestvujúcich inžinierskych sietí je potrebné sa riadiť pokynmi správcov sietí a na základe geodetického zamerania inžinierskych sietí, ktoré si zabezpečí zhotoviteľ podľa čl. I bod 9. zmluvy.
2. **Povinnosti objednávateľa** 
   1. Objednávateľ zvoláva a riadi najmenej každé dva (2) týždne kontrolný deň, z ktorého za účasti poverených zástupcov objednávateľa, zhotoviteľa a osoby zastupujúcej KPÚ vyhotoví záznam, ktorý doručí všetkým účastníkom.
   2. Objednávateľ prostredníctvom osôb oprávnených konať za objednávateľa, ktoré sú špecifikované v záhlaví tejto zmluvy, je oprávnený kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. Ak zhotoviteľ v primeranej lehote nevyhovie týmto požiadavkám objednávateľa, považuje sa to za podstatné porušenie zmluvy.
3. **Povinnosti zhotoviteľa**
   1. Zhotoviteľ je povinný viesť, ak mu to vyplýva z rozhodnutia KPÚ, prostredníctvom oprávnenej osoby reštaurátorský denník, do ktorého bude zapisovať všetky skutočnosti rozhodujúce pre vykonanie diela v zmysle vyhlášky Ministerstva kultúry SR č. 253/2010 Z. z., ktorou sa vykonáva pamiatkový zákon a predkladať reštaurátorský denník osobe oprávnenej za objednávateľa. Reštaurátorský denník sa bude nachádzať vždy na mieste plnenia u oprávneného zástupcu zhotoviteľa.
   2. Zhotoviteľ je pri vykonávaní diela povinný dodržiavať všetky podmienky  pre vykonanie diela uvedené v príslušných právnych predpisoch a povoleniach, podmienky uložené Krajským pamiatkovým úradom v Bratislave a inými dotknutými orgánmi štátnej správy a samosprávy ako aj podmienky objednávateľa.
   3. Ak pri zhotovovaní diela má dôjsť k zakrytiu dovtedy vykonaných prác alebo častí diela, je zhotoviteľ povinný bez zbytočného odkladu písomne vyzvať objednávateľa na kontrolu realizovaného diela. Z dôvodu operatívnosti zhotoviteľ v zápise oznámi vopred predpokladanú hodinu a deň kontroly zakrývaných prác, resp. častí diela. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené.
   4. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.
   5. Ak zhotoviteľ zistí skryté prekážky na mieste, kde má dielo vykonať a ktoré mu bránia vykonať dielo riadne a včas, je povinný ihneď takéto prekážky oznámiť objednávateľovi, a ak sa nedajú odstrániť, navrhnúť objednávateľovi zmenu diela.
   6. Zhotoviteľ je povinný zabezpečiť dielo proti ohrozeniu, poškodeniu, znehodnoteniu, odcudzeniu a pod. Zhotoviteľ znáša nebezpečenstvo škody na vykonávanom diele až do času protokolárneho odovzdania diela objednávateľovi. Zhotoviteľ na vlastné náklady zabezpečí čistotu komunikácie po výjazde vozidiel z miesta plnenia. V prípade znečistenia priľahlých miestnych komunikácií pri vykonávaní diela zhotoviteľ zabezpečí ich pravidelné a bezodkladné čistenie.
   7. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore miesta plnenia a vykonáva také bezpečnostné opatrenia, aby nedošlo k ohrozeniu života, zdravia a majetku osôb v miesta plnenia. Zhotoviteľ zabezpečí na vlastné náklady osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na mieste plnenia boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas vykonávania diela. Tieto potvrdenia predkladať vždy s nástupom každého nového pracovníka na stavenisko. Nepredloženie potvrdenia o BOZP v zmysle predchádzajúcej vety sa považuje za podstatné porušenie zmluvnej povinnosti z dôvodu, ktorého je objednávateľ oprávnený od zmluvy odstúpiť.
   8. Zhotoviteľ nesmie počas realizácie diela znížiť štandard, rozsah, kvalitu, životnosť a akosť dodávok materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované technickou špecifikáciou diela.
   9. Zhotoviteľ je povinný počas realizácie plne rešpektovať všeobecné technické požiadavky a zhotoviť dielo v súlade s nimi. Zhotoviteľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú realizácie diela. Všetky použité materiály a výrobky pri realizácii prác musia mať certifikát preukázania zhody platný pre EÚ, ak sa zhotoviteľ nedohodne s objednávateľom inak.
   10. Zhotoviteľ bude udržiavať všetky nástroje, zariadenia, stroje a ostatné veci potrebné na realizáciu diela v náležitom technickom stave, bude udržovať poriadok a čistotu na mieste plnenia a v jeho bezprostrednom okolí, ktoré je dotknuté vykonávaním diela a je  povinný odstraňovať odpady a nečistoty  vzniknuté z  jeho činnosti.
   11. Zhotoviteľ zabezpečí koordináciu svojich subdodávateľov.
   12. Počas realizácie diela zhotoviteľ zabezpečí také opatrenia, ktorými bude minimalizovaný negatívny vplyv diela na okolie a životné prostredie a nedôjde k spôsobeniu škôd na cudzom majetku.
   13. Zhotoviteľ umožní objednávateľovi, Krajskému pamiatkovému úradu v Bratislave a iným dotknutým orgánom štátnej správy a samosprávy prístup na miesto plnenia u a vytvorí im podmienky na výkon dohľadu.
   14. Pri vykonávaní diela prostredníctvom subdodávateľa je zhotoviteľ plne zodpovedný objednávateľovi v rovnakom rozsahu, ako keby dielo vykonával sám.
   15. Ak  v súvislosti so začatím prác na mieste plnenia bude potrebné umiestniť alebo premiestniť dopravné značky podľa predpisov o pozemných komunikáciách, vykoná tieto práce zhotoviteľ. Projekt dopravného značenia zabezpečí objednávateľ.
   16. Povolenie na používanie verejných plôch a rozkopávkové povolenia obstaráva a poplatky za ich vybavenie znáša zhotoviteľ. Zhotoviteľ zabezpečí dodržanie podmienok a termínov uvedených v rozkopávkových povoleniach a bude  znášať všetky dôsledky ich nedodržania (pokuty, majetkové sankcie, iné).
   17. Zhotoviteľ musí vykonať také opatrenia na mieste plnenia, aby nedochádzalo k porušeniu dobrých mravov (nepožívanie alkoholických nápojov, drog, zamedzenie nevhodného správania a pod.).
   18. Zhotoviteľ bude vo veciach plnenia tejto zmluvy spolupracovať s povereným zástupcom objednávateľa a KPÚ. Prípadnú zmenu v osobe zodpovedného zástupcu zhotoviteľa, riadiaceho výkon diela, oznámi zhotoviteľ vopred objednávateľovi.
   19. Zhotoviteľ je povinný objednávateľa upozorniť na každú potrebnú zmenu niektorého z ustanovení tejto zmluvy a navrhnúť primerané nové riešenie vo vykonávaní diela podľa potrieb vyplývajúcich z jeho činnosti, v opačnom prípade zodpovedá za škody, ktoré v dôsledku nesplnenia tejto povinnosti vzniknú.
   20. Zhotoviteľ odovzdá objednávateľovi najneskôr k termínu odovzdania a prevzatia diela všetky písomnosti, uvedené v čl. II., bod 6., ktoré podmieňujú prevzatie diela.
   21. Na miesto plnenia môžu vstupovať iba poverení zamestnanci objednávateľa alebo zhotoviteľa, príp. nimi poverené tretie osoby.

**Čl. VII.**

**ODOVZDANIE A PREVZATIE DIELA**

1. Povinnosť vykonať dielo riadne a včas splní zhotoviteľ odovzdaním diela objednávateľovi bez vád a nedorobkov na základe protokolu o odovzdaní a prevzatí diela a v prípade kolaudačného konania až po odstránení vád a nedorobkov zistených v kolaudačnom konaní.
2. Ak všeobecne záväzné právne predpisy a technické normy alebo táto zmluva určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela, v opačnom prípade má dielo vady.
3. Pripravenosť na odovzdanie diela je zhotoviteľ povinný oznámiť objednávateľovi písomne doporučeným listom zaslaným doporučene na adresu uvedenú v záhlaví zmluvy najmenej päť (5) pracovných dní vopred.
4. K odovzdaniu a prevzatiu diela pripraví zhotoviteľ doklady v zmysle článku II. bodu 6. tejto zmluvy, ak sa nedohodne s objednávateľom inak. V opačnom prípade má dielo vady.
5. Zhotoviteľ je povinný pri odovzdaní a prevzatí diela odovzdať dielo vyčistené od neporiadku, odpadu a zvyšných materiálov spolu so záberom plôch využívaných na zhotovenie diela tak, aby bolo možné dielo riadne prevziať a užívať. V opačnom prípade má dielo vady.
6. Ak pri preberaní diela objednávateľ zistí, že dielo má akékoľvek vady alebo nedorobky, dielo sa nepovažuje za vykonané riadne a včas, objednávateľ dielo neprevezme a spíše so zhotoviteľom zápis o zistených vadách a nedorobkoch a spôsobe a termíne ich odstránenia.
7. Zhotoviteľ má povinnosť odstrániť vady a nedorobky a odovzdať dielo objednávateľovi bez zbytočného odkladu, resp. v lehote poskytnutej objednávateľom. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť pre podstatné porušenie zmluvnej povinnosti.
8. Vadou sa rozumie odchýlka v kvalite, rozsahu a parametroch diela stanovených príslušnou dokumentáciou, touto zmluvou alebo všeobecne záväznými predpismi a normami. Zhotoviteľ zodpovedá aj za vady, ktoré existovali pred odovzdaním diela, ale stali sa zjavné až po odovzdaní diela (skryté vady). Vadou/nedorobkom sa rozumie aj nedokončená práca oproti dokumentácie a zmluve.
9. Dokladom o vykonaní diela zhotoviteľom je zmluvnými stranami podpísaný protokol o odovzdaní a prevzatí diela, ktorého návrh pripraví objednávateľ.
10. Zhotoviteľ je povinný pri odovzdaní diela usporiadať svoje stroje, výrobné zariadenia, zvyšný materiál a odpad na mieste plnenia tak, aby mohol objednávateľ dielo riadne prevziať a užívať. Miesto plnenia je zhotoviteľ povinný úplne vypratať a upraviť do 5 kalendárnych dní odo dňa písomného odovzdania a prevzatia diela objednávateľom.

**Čl. VIII.**

**ZMENY DIELA**

1. Zmluvu možno zmeniť počas jej trvania bez nového verejného obstarávania iba v súlade s § 18 zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.
2. Ak objednávateľ požaduje zmenu zmluvy, zmluvné strany dohodli nasledovný postup:
   1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.
   2. Zhotoviteľ v lehote do desiatich (10) pracovných dní odo dňa doručenia požiadavky na zmenu zmluvy, alebo v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny diela požadovanej objednávateľom. Pri ocenení zmeny diela postupuje zhotoviteľ nasledovne:
   3. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
   4. pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,
   5. v prípade, že kalkulácia ceny nebude predložená alebo nedôjde k dohode zmluvných strán, práce budú ocenené na základe smerných orientačných cien, vypočítaných prostredníctvom kalkulačného a rozpočtového programu CENKROS, na obdobie, v ktorom budú práve vykonávané,
   6. nevykonané práce budú odpočítavané podľa rozpočtu.
   7. Objednávateľ v lehote do piatich (5) pracovných dní odo dňa doručenia ocenenia zmeny diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny diela, alebo zmenu zamietne.
   8. Ak objednávateľ súhlasí s ocenením zmeny diela, zmluvné strany uzavrú dodatok k zmluve v zmysle bodu 1. tohto článku zmluvy.
3. Zhotoviteľ je oprávnený vystaviť objednávateľovi faktúru za podmienok uvedených v článku V. tejto zmluvy a objednávateľ je povinný uhradiť vystavenú faktúru zhotoviteľovi v súlade s podmienkami dohodnutými v tejto zmluve.
4. Ak rozsah zmien dodatočne požadovaných objednávateľom má vplyv na termín zhotovenia diela, zmluvné strany sú oprávnené pristúpiť k zmene termínu zhotovenia diela.
5. Naviac práce je zhotoviteľ oprávnený vykonať iba v nevyhnutnej miere a z dôvodu na strane objednávateľa napr. po chybe v predloženej dokumentácií. Vykonanie naviac prác sú zmluvné strany povinné písomne odsúhlasiť v dodatku zmluvy.
6. Ak zmenu diela bude požadovať zhotoviteľ, zmluvné strany postupujú analogicky podľa bodu 2. a nasl. tohto článku zmluvy. Práce navyše, ktoré budú požadované zo strany zhotoviteľa, môžu byť realizované iba na základe dodatku k zmluve.

**Čl. IX.**

**SANKCIE**

1. Zhotoviteľ je povinný zaplatiť zmluvnú pokutu vo výške 0,5 % z celkovej ceny diela bez DPH za každý aj začatý deň omeškania s plnením svojich povinností v súlade s termínmi uvedenými v článku IV. bod 1. tejto zmluvy (prevzatie miesta plnenia; začatie realizácie diela; riadne vykonanie a odovzdanie diela).
2. V prípade omeškania objednávateľa s úhradou ceny za dielo je objednávateľ povinný zaplatiť zmluvnú pokutu vo výške 0,5% z dlžnej sumy príslušnej faktúry bez DPH za každý aj začatý deň omeškania.
3. Zhotoviteľ zaplatí zmluvnú pokutu  100 EUR za každý deň omeškania s vyprataním miesta plnenia v lehote podľa  čl. VII, bodu 10.  tejto zmluvy.
4. Ak zhotoviteľ nedodrží termín uvedený v článku X. bod 9 zmluvy na odstránenie vady reklamovanej v záručnej dobe, je povinný zaplatiť objednávateľovi zmluvnú pokutu vo výške 100 eur za každú vadu a za každý deň omeškania s jej odstránením.
5. Ak zhotoviteľ nedodrží dohodnutý alebo stanovený termín odstránenia reklamovaných vád počas záručnej doby, je objednávateľ oprávnený vadu odstrániť na náklady zhotoviteľa.
6. Uplatnenie zmluvnej pokuty, úhrada zmluvnej pokuty zhotoviteľom alebo zápočet zmluvnej pokuty objednávateľom voči zhotoviteľovi nezbavuje zhotoviteľa povinnosti dielo riadne dokončiť, ani jeho ďalších povinností podľa zmluvy, ani jeho zodpovednosti za škodu, stratu alebo ušlý zisk vzniknutý objednávateľovi porušením povinností zhotoviteľa. Uplatnené zmluvné pokuty sa nezapočítavajú na náhradu škody.
7. Objednávateľ je oprávnený vyúčtované zmluvné pokuty jednostranne započítať na cenu diela alebo iné pohľadávky zhotoviteľa voči objednávateľovi.
8. Objednávateľ je oprávnený vyúčtované zmluvné pokuty jednostranne započítať na splatné pohľadávky zhotoviteľa voči objednávateľovi.
9. Ak zhotoviteľ nespĺňa povinnosť byť poistený alebo sa preukáže, kedykoľvek po dobu platnosti a účinnosti zmluvy, že jeho vyhlásenia uvedené v tejto zmluve sú nepravdivé, či neúplné, je povinný zaplatiť objednávateľovi zmluvnú pokutu vo výške 5 % z dohodnutej ceny diela bez DPH za každé takéto vyhlásenie.
10. Odstúpením od zmluvy nezaniká nárok oprávnenej zmluvnej strany na zaplatenie zmluvných sankcií a/alebo náhradu škody.

**Čl. X.**

**ZODPOVEDNOSŤ ZA VADY, ZÁRUKA**

1. Zhotoviteľ zodpovedá za to, že dielo bude vykonané riadne a včas v súlade s touto zmluvou a bude mať vlastnosti dohodnuté v tejto zmluve.
2. Zhotoviteľ zodpovedá za všetky vady, ktoré má dielo v čase odovzdania objednávateľovi a v čase plynutia záručnej doby.
3. Dielo má vady, ak:
4. nie je odovzdané v požadovanej kvalite a rozsahu podľa tejto zmluvy, jej príloh a príslušných právnych predpisov,
5. má skryté vady,
6. vykazuje aj drobné vady a nedorobky, t.j. nie je vykonané v celom rozsahu riadne,
7. sú vady v dokumentoch potrebných na užívanie diela podľa tejto zmluvy,
8. má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je dielo zaťažené inými právami tretích osôb.
9. Zhotoviteľ v čl. I, bod 6. tejto zmluvy potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na realizáciu diela, že v rámci verejného obstarávania mal možnosť oboznámiť sa so všetkými potrebnými podkladmi a zúčastniť sa na obhliadke miesta plnenia a do cenovej ponuky zahrnúť všetky pripomienky, prípadne zvýšený rozsah prác.
10. Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas piatich (5) rokov od odovzdania diela objednávateľovi podľa § 562 ods. 2 písm. c) zákona č. 513/1991 Zb. Obchodný zákonník.
11. Záručná lehota na dielo je šesťdesiat (60) mesiacov. Záručná doba na výrobky a dodávky je daná výrobcom týchto výrobkov a dodávok. Záručná lehota začína plynúť dňom protokolárneho odovzdania diela zhotoviteľom a prevzatia diela objednávateľom, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
12. Zárukou zhotoviteľ preberá záväzok, že predmet diela bude počas záručnej lehoty riadne spôsobilý na použitie na dohodnutý účel a zachová si dohodnuté vlastnosti a kvalitu.
13. Objednávateľ sa zaväzuje uplatniť reklamáciu vady diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná e-mailom uvedeným v záhlaví tejto zmluvy alebo listovou zásielkou prostredníctvom pošty alebo iným spôsobom, na ktorom sa zmluvné strany dohodnú.
14. Zhotoviteľ sa zaväzuje začať s odstraňovaním vád diela ihneď od prijatia písomnej reklamácie podľa bodu 8. tohto článku zmluvy a odstrániť vady v lehote uvedenej objednávateľom, inak bez zbytočného odkladu.
15. Ak vady diela nie je možné odstrániť a vady diela nebránia v užívaní diela podstatným spôsobom, objednávateľ má nárok na primeranú zľavu z ceny diela zodpovedajúcu týmto vadám. Týmto ustanovením nie je dotknuté právo objednávateľa na náhradu škody.
16. Ak budú zistené také vady diela, ktoré budú neodstrániteľné a budú brániť v užívaní diela podstatným spôsobom, považuje sa to za podstatné porušenie zmluvy a objednávateľ má právo od zmluvy odstúpiť a zároveň mu vzniká nárok na zaplatenie zmluvnej pokuty zo strany zhotoviteľa vo výške ceny diela bez DPH. Uplatnením nároku na zaplatenie zmluvnej pokuty nie je dotknutý nárok objednávateľa na náhradu škody.

**Čl. XI.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia povinností zhotoviteľa vyplývajúcich z tejto zmluvy alebo príslušných právnych predpisov.
2. Objednávateľ zodpovedá za všetky škody, ktoré vzniknú zhotoviteľovi v dôsledku porušenia povinností objednávateľa vyplývajúcich z tejto zmluvy alebo príslušných právnych predpisov.

**Čl. XII.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je objednávateľ.
2. Materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou ceny diela podľa čl. III., bodu 1. a 2. tejto zmluvy. Zhotoviteľ zostáva vlastníkom týchto vecí až do ich pevného zabudovania, s výnimkou zariadení, ktorých cenu uhradil objednávateľ pred ich zabudovaním.
3. Nebezpečenstvo škody na diele, ako aj na veciach a materiáloch potrebných na zhotovenie diela znáša v celom rozsahu zhotoviteľ, a to až do času protokolárneho odovzdania diela zhotoviteľom a prevzatia diela objednávateľom.

**Čl. XIII.**

**ĎALŠIE ZMLUVNÉ DOJEDNANIA**

1. Zhotoviteľ sa zaväzuje pri plnení predmetu tejto zmluvy dodržiavať právne predpisy na zaistenie bezpečnosti a ochrany zdravia.
2. Zhotoviteľ  bude  riadne  vykazovať a platiť všetky zákonné poplatky, dane a iné dávky, súvisiace s vykonávaním jeho prác tak, aby predišiel sankciám, ktoré by mohli byť uplatnené voči objednávateľovi z titulu zhotovenia diela.
3. Objednávateľ a zhotoviteľ sa zaväzujú, že obchodné a technické informácie, ktoré im boli zverené alebo ktoré sa dozvedeli pri plnení tejto zmluvy nesprístupnia tretím osobám bez písomného súhlasu druhej zmluvnej strany.
4. Zhotoviteľ je povinný predložiť objednávateľovi k nahliadnutiu ku dňu začatia vykonávania diela uzatvorenú poistnú zmluvu na celé obdobie vykonávania diela, ktorej predmetom je poistenie zodpovednosti zhotoviteľa za škodu na diele, zničenie diela (alebo jeho časti). Zhotoviteľ je povinný toto poistenie udržiavať, prípadne jeho rozsah rozšíriť podľa návrhu objednávateľa až po dobu odovzdania diela objednávateľovi.
5. Zhotoviteľ bude pri vykonávaní diela postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky zmluvy vrátane jej príloh.
6. Zhotoviteľ je oprávnený poveriť vykonaním diela iné osoby – subdodávateľov iba za podmienky, že jednotliví subdodávatelia budú vopred písomne schválení objednávateľom. Zhotoviteľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 6 tejto zmluvy. Ak prílohu tejto zmluvy netvorí odsúhlasený zoznam subdodávateľov, zhotoviteľ je povinný vykonávať dielo sám.
7. Ak sa počas trvania tejto zmluvy rozhodne zhotoviteľ využiť subdodávateľa alebo zmeniť niektorého z odsúhlasených subdodávateľov, alebo ak nastane zmena vyššie uvedených údajov o subdodávateľoch, je zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
8. Zhotoviteľ berie na vedomie, že objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
9. Ak sa zhotoviteľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom zhotoviteľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
10. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. poverenie subdodávateľa bez súhlasu objednávateľa), má objednávateľ právo odstúpiť od tejto zmluvy ako pre podstatné porušenie zmluvnej povinnosti. Objednávateľ má nárok na zmluvnú pokutu vo výške 1000 eur za každé porušenie ktorejkoľvek z vyššie uvedených povinností, a to aj opakovane. Nárok objednávateľa na náhradu škody tým nie je dotknutý.

**Čl. XIV.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ odstúpenie od zmluvy oznámi písomne druhej zmluvnej strane bez zbytočného odkladu, najneskôr však do pätnástich (15) kalendárnych dní potom, čo sa o porušení zmluvy dozvedela.
2. Pre určenie lehoty je rozhodujúci dátum poštovej pečiatky odoslania oznámenia.
3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť v zmysle § 346 zákona č. 513/1991 Zb. – Obchodného zákonníka v znení neskorších predpisov.
4. Ak oprávnená strana v lehote na odstúpenie od zmluvy podľa bodu 1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 1. tohto článku.
5. Objednávateľ môže odstúpiť od zmluvy ako pre podstatné porušenie zmluvnej povinnosti, ak zhotoviteľ, ktorý bol vymazaný z registra partnerov verejného sektora, mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
6. Zmluva zaniká dňom doručenia prejavu vôle oprávnenej strany o odstúpení od zmluvy druhej zmluvnej strane.
7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.
8. Pri vysporiadaní pohľadávok z titulu odstúpenia od zmluvy sa postupuje nasledovne:

a) dielo, resp. časť diela zhotoveného do odstúpenia od zmluvy zostáva vlastníctvom objednávateľa,

b) finančné prostriedky poskytnuté zhotoviteľovi do odstúpenia od zmluvy vysporiada objednávateľ faktúrou, ktorá bude mať náležitosti daňového dokladu a bude vystavená do štrnástich (14) kalendárnych dní od odstúpenia od zmluvy, pričom pre fakturáciu platia ustanovenia čl. V. tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do štrnástich (14) kalendárnych dní od doručenia faktúry objednávateľovi.

**Čl. XV.**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty.
2. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
3. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne, zákonom č. 513/1991 Zb. Obchodným zákonníkom, zákonom č. 343/2015 Z. z. o verejnom obstarávaní, zákonom č. 222/2004 Z. z. o dani z pridanej hodnoty, zákonom č. 49/2002 Z. z. o ochrane pamiatkového fondu, zákonom č. NR SR č. 200/1994 Z. z. o komore reštaurátorov a o výkone reštaurátorskej činnosti jej členov, Vyhláškou Ministerstva kultúry SR č. 231/2014 Z. z.Z., stavebným zákonom.
4. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán a v súlade so zákonom č. 343/2015 Z. z. o verejnom obstarávaní.
5. Neoddeliteľnou súčasťou tejto zmluvy sú prílohy č.1 až 7:

* Príloha č. 1 - Zámer na reštaurovanie: „Bronzové dvere a dve súsošia na Slavíne v Bratislave, Reštaurátorský zámer“, ktorý vypracoval Akad. sochár Stanislav Kožela, november 2022
* Príloha č. 2 - Rozhodnutie Krajského pamiatkového úradu v Bratislave č. KPUBA-2022/24060-2/100666/FAN zo dňa 08.12.2022
* Príloha č. 3 - Výkaz výmer – ponukový rozpočet
* Príloha č. 4 - Výzva na predloženie ponúk zo dňa xxx – názov zákazky: Reštaurovanie vstupných dvojkrídlových kazetových dverí, reštaurovanie súsošia I. a súsošia II. – Oprava Slavína II. etapa
* Príloha č. 5 - Doklad o odbornej spôsobilosti príslušných pracovníkov podľa § 33 ods. 7 zákona č. 49/2002 Z. z. o ochrane pamiatkového fondu a podľa § 5 ods. 2 písm. a) až d) zákona č. 200/1994 o Komore reštaurátorov a o výkone reštaurátorskej činnosti jej členov Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú
* Príloha č. 6 - Vyhlásenie o subdodávateľoch
* Príloha č. 7 - Poistenie zodpovednosti zhotoviteľa za škodu spôsobenú objednávateľom v súvislosti s vykonávaní diela

1. Zmluva je vyhotovená v štyroch (4) rovnopisoch s platnosťou originálu, dva (2) originály pre každú zmluvnú stranu.
2. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom nasledujúcim po dni, kedy bola zmluva zverejnená v Centrálnom registri zmlúv v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
4. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
5. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

V Bratislave dňa V Bratislave dňa

Objednávateľ: Zhotoviteľ:

......................................................................... ...................................................

MARIANUM – Pohrebníctvo mesta Bratislavy xxx

Ing. Robert Kováč, riaditeľ organizácie xxx